open-index/open-wikipedia-markdown huggingface dataset:
Bjørdal Kraftverk

**Bjørdal Kraftverk** er eit vasskraftverk ved Bjørdal i Ørsta kommune i Møre og Romsdal. 

Kraftverket utnyttar eit fall på 293 meter frå Kvandalsvatnet. Det vert også samla inn vatn frå fleire bekkeinntak. Kvandalsvatnet er regulert med demning og reguleringshøgda er mellom 494 og 488 moh. 

Midlare årsproduksjon er på 31 GWh og installert effekt er på 4,3 MW. Kraftverket vart sett i drift i 1931og vart tilført meir vatn frå bekkeinntak i 1997

Vatnet som er brukt i kraftstasjonen vert seinare brukt i Vatne kraftverk.

Eigar er Tussa Energi AS

## Kjelder
* Tussa
* NVE
Tussa Kraft

**Tussa Kraft AS** er eit norsk energi- og kommunikasjonskonsern med hovudkontor i Ørsta kommune på Sunnmøre. 200 medarbeidarar jobbar i konsernet, med oppgåver innanfor kraftproduksjon, kraftomsetning, IKT og installasjon.  

Verksemda vart stifta i 1949. I 2022 hadde ho fire heileigde dotterselskap: Tussa Energi, Sunnmøre Energi, Tussa IKT og Tussa Installasjon. I tillegg var ho deleigar i Mørenett og Wattn.

All kraft frå Tussa er fornybar. I 2022 åtte og dreiv Tussa 25 vasskraftverk og 1 biobrenselanlegg. Tussa sine vasskraftverk har ein samla gjennomsnittleg produksjonskapasitet på om lag 750 GWh i året. Det er nok til å forsyne over 37 500 gjennomsnittshushald med straum i eit år. Kraftverka er geografisk spreidde over heile søre Sunnmøre.

Ein stor del av overskotet i Tussa går tilbake til lokalsamfunnet gjennom utbyte til eigarane. Tussa er i dag eigt av åtte kommunar på søre Sunnmøre, KLP og eit kraftselskap. 

## Kjelder

## Bakgrunnsstoff
*

* Tussa
* NVE
Tussa kraftverk

**Tussa kraftverk** er eit vasskraftverk på Bjørke i Hjørundfjorden i Ørsta kommune i Møre og Romsdal. 

Kraftverket utnyttar eit fall på 637 meter mellom Tussevatn og sjøen. Det vert også samla inn vatn frå fleire bekkeinntak. 

Tussevatn vert regulert mellom 656 og 611 moh.

Midlare årsproduksjon er på 260 GWh og installert effekt er på 60 MW. Kraftverket vart sett i drift i 1961. Andre byggjesteg, det såkalla "Takrenneprosjektet", tok til i 1962 og var ferdig i 1966. Dette består av eit tunnelsystem på i alt 14,7 km som leier vatnet frå ei rekkje vassdrag på Nordfjordsida over til Tussavatn. 

Tredje byggjesteget, overføring av nedslagsfeltet til Kårdøla, tok til i 1982 og var ferdig i desember 1983. Kraftverket vart modernisert i 1995.

Eigar er Tussa Energi AS

## Kjelder
* Tussa
* NVE
Tussa Energi AS

**Tussa Energi AS** er eit dotterselskap i Tussakonsernet. Selskapet har hovudkontor i Ørsta i Møre og Romsdal. 

Tussa Energi eig 13 og driv 15 vasskraftverk som i eit normalår produserer om lag 625 GWh. Kraftverka er geografisk spreidde på heile søre Sunnmøre. Oppgradering av gamle kraftverk og bygging av nye småkraftverk er satsingsområde for selskapet.

I Tussaområdet har Tussa Energi ein eigenproduksjon på 625 GWh. Dette er om lag 125 GWh mindre enn forbruket i området, som er på om lag 750 GWh. 

## Kjelder

* Tussa
* NVE
Jacques Faure

**Jacques Marie Alfred Gaston Faure** () var ein fransk general i hæren og idrettsmann. Faure kjempa i Dei frie franske styrkane under andre verdskrigen. Han utmerkte seg i slaget om Narvik og vart for dette tildelt Krigskrossen, Noregs fremste utmerking for krigsteneste. Faure er òg kjent som deltakar i eit kuppforsøk i Algerie i 1961. 

## Alpejegar
Jacques Faure vart fødd i Bordeaux.

Han gjorde militærteneste som alpejeger og fallskjermsoldat og tok deretter militær utdanning ved militærakademiet École spéciale militaire de Saint-Cyr. Han tenestegjorde ved den 13. alpejegerbataljon og var frå 1932 til 1938 leiar for Frankrikes militære skilandslag. Han deltok i øvinga militært patruljeløp under Dei olympiske vinterleikane i Garmisch-Partenkirchen i 1936. 

## Andre verdskrigen
Under andre verdskrigen tenestegjorde Faure i general Béthouarts stab. Han vart med det fransk-polske ekspedisjonskorpset send til Noreg og kom i mai i kamp mot tyske invasjonsstyrkar i Nord-Noreg. Faure utmerkte seg i slaget om Narvik og vart etter krigen dekorert òg frå norsk side. 

Etter den allierte tilbaketrekkinga frå Noreg i juni 1940 kom Faure til Storbritannia, men reiste vigde London tilbake til Frankrike. Han var frå november 1940 til 1942 i Marokko og i mars 1943 vart han stasjonert i Alger. Faure deltok i kampane i Italia og deretter i frigjeringa av Frankrike. 

## Etter verdskrigen
Faure tenestegjorde til 1946 i generalstaben. Han hadde så oppgåver knytt til dei franske fallskjermjegeravdelingane. Frå 1952 til 1953 var han militærguvernør ved generalstaben i Wien i det alliertkontrollerte Austerrike. I september 1956 vart han beordra til Algerie, der Frankrike kjempa ein krig mot arabiske nasjonalistar. 

Faure var ein del av kretsen som planla statskupp mot president Charles de Gaulle for å forhindre Algeries sjølvstende.  I 1956 vart kupplanane avslørte og Faure vart fengsla i 30 dagar. Han deltok òg i det såkalla generalkuppet i april 1961 og vart dømd til 10 års fengsel for dette. I 1968 fekk han nåde.

## Utmerkingar
I 1946 vart Faure gjeven det norske Krigskorset med sverd for innsatsen sin under kampane mot dei tyske invasjonsstyrkane i 1940. Han vart òg dekorert med det franske Croix de guerre med fem palmar, Croix dei la Valeur militaire med palme og Médaille de l-en'Aéronautique. Han var kommandør av Æreslegionen og av Ordenen for sportsfortenester.

## Kjelder

**Denne artikkelen byggjer på «[[:nb:Jacques Faure|Jacques Faure]]» frå ,  den 6. mars 2010.*  


### Referansar
Opposisjon

**Opposisjon** (av *opponere*, frå latin 'setja opp imot') kan visa til det å ha ei motsett stilling til noko anna, i bokstaveleg eller figurleg tyding. Omgrepet kan visa til:

* Opposisjon i astronomi – to himmellekamar som står i motsett retning på himmelen.
* Opposisjon i politikk – dei som er motstandarar til dei som styrer, som er i posisjon, f. eks. til ei sitjande regjering.
* Opposisjon i sjakk – korleis dei to kongane er plassert i høve til kvarandre i visse bondesluttspel i sjakk.

## Kjelder

*
*
If You Gotta Go, Go Now

«**If You Gotta Go, Go Now**» er ein song skriven av Bob Dylan. Den første utgåva av songen vart gjeven ut som singel av den britiske gruppa The Liverpool Five i juli 1965, men denne selde dårleg. Eit anna engelsk band, Manfred Mann, gav ut songen i september 1965 og denne nådde andreplassen i Storbritannia. 

Dylan sjølv gav ut studioutgåva si på singel i Nederland i 1967. Songen kom først ut i USA og Storbritannia på albumet *[[The Bootleg Series Volumes 1–3 (Rare & Unreleased) 1961–1991]]*. Ei konsertutgåve av songen finst på *[[The Bootleg Series Vol. 6: Bob Dylan Live 1964, Concert at Philharmonic Hall]]*. 

Fairport Convention spelte òg inn songen og gav han ut på singel. Dei omsette derimot teksten til fransk og kalla songen «Si Tu Dois Partir». Singelen kom ut i 1968 og var den einaste singelen deira som nådde singellista i Storbritannia, ein 21. plass.

## Andre utgåver
Andre artistar som har spelt songen er mellom andre Pavel Novak, Rick Nelson & The Stone Canyon Band, The Flying Burrito Brothers, The Pontiac Brothers og Cowboy Junkies.

## Kjelder

**Denne artikkelen bygger på «[[:en:If You Gotta Go, Go Now|If You Gotta Go, Go Now]]» frå ,  den 6. mars 2010.* 
*** oppgav desse kjeldene:*
Opposisjon i politikk

**Opposisjon i politikk** er eit eller fleire politiske parti eller ei anna form for organisert gruppe, som er motstandar av ei regjering, eit parti eller ei gruppe, som har den politisk styrande kontrollen over eit område. Eit område kan vere ein stat, ein nasjon eller eit land, eller ein delstat, ein fylkeskommune eller ein kommune.

Det kan også dreie seg om intern opposisjon innan eit politisk parti, eller i ein organisasjon. Eit kjent eksempel i Noreg er Fagopposisjonen av 1911 innan LO, som Martin Tranmæl stod i spissen for.
Varbergs kommun

**Varbergs kommun** er ein kommune i Hallands län i Sverige som ligg ved Kattegat. Kommunen grensar i Hallands län til Kungsbacka kommun i nord og Falkenbergs kommun i sør. Han grensar også til Marks kommun i Västra Götalands län i nord og Gislaveds kommun i Jönköpings län i nordaust. Administrasjonssenteret i kommunen er Varberg.

Varberg er ein kystkommune med kupert innland. I sør er kystlandskapet flatt, og i nord er det skjergardslandskap. Kommunen har eit variert næringsliv med ein stor tenestesektor, men også med ein relativt stor del produksjonsindustri. Kommunesenteret Varberg har ei større hamn. 2 mil nord for byen finn ein Ringhals kärnkraftverk som er det største kraftverket i Norden. I Bockstens mosse ved garden Bocksten i Varberg fann ein Bockstensmannen. 

## Administrativ historikk
Innanfor det noverande området som utgjer kommunen, fanst det i 1863, då dei svenske kommunalforordningane tredde i kraft, 24 *[[landskommune|landskommunar]]*, samt Varbergs *[[by|stad]]*. Dette heldt fram slik til den riksomfattande kommunereforma i 1952, då dei vart grupperte i desse storkommunane: Himledalen (av kommunane Grimeton, Gödestad, Hunnestad, Nösslinge, Rolfstorp, Skällinge), *[[Tvååkers landskommun|Tvååker]]* (av Dagsås, Spannarp, Sibbarp, Tvååker), *[[Lindberga landskommun|Lindberga]]* (av Lindberg, Stamnared, Torpa, Valinge), *[[Veddige landskommun|Veddige]]* (av Sällstorp, Veddige og Ås), *[[Värö landskommun|Värö]]* (av Stråvalla og Värö) samt, i Älvsborgs län, *[[Kungsäters landskommun|Kungsäter]]* (av Gunnarsjö, Grimmared, Karl Gustav og Kungsäter). Det vart ikkje gjort endringar i Varbergs stad og Träslöv den gongen, men i 1967 vart Träslöv innlemma i byen.

1. januar 1971 vart det innført *einskapleg kommunetype*, og Varbergs kommun vart oppretta. Samtidig vart også dei andre einingane innlemma i den nye kommunen, noko som for Kungsäter sin del medførte lensbyte, frå Älvsborgs län til Hallands län.

## Kommunevåpenet
Blasonering: *På sølvfarga bakgrunn, ei grøn eik frå eit grønt fjell, med eit raudt tårn med topp til høgre, og til venstre ein oppreist raud- og gullfarga bukk*.

Våpenbiletet kan førast tilbake til eit bysegl frå 1536, og våpenet vart teke i bruk for byen i 1938. Etter kommunesamanslåinga i 1971 kom ein fram til at våpenet passa for heile kommunen, og fekk det registrert hjå Patent- och registreringsverket i 1974. Også Lindberga hadde eit våpen, som var frå 1950-talet.

## Tettstader
Det er 16 tettstader i Varbergs kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
*«Varbergs kommun» på Wikipedia på svensk, innhenta 5. mars 2010.
*«Varberg – kommune» hjå Store norske leksikon, innhenta 5. mars 2010 (lisensiert under CC-BY-SA).

### Referansar
Vestfrisisk

**Vestfrisisk** ((*Westerlauwersk*) *Frysk*) er det frisiske språket som vert snakka i den nederlandske provinsen Friesland. Når frisisk vert omtalt i denne artikkelen er det vestfrisisk (Westerlauwers) det viser til. I tillegg til vestfrisisk eksisterer enno dei mindre frisiske språka austfrisisk (Saterfrisisk) og nordfrisisk.

## Offisielt frisisk
Offisielt frisisk er utvikla basert på dialektane kleifrisisk og woudfrisisk, denne vert brukt i undervising og i offentleg forvalting. Frisisk rettskriving har gått gjennom fleire reformer, sist med Steatestavering (Statsrettskrivinga) for den Frisiske provinsen i 1980.

Frisisk er eit nasjonalt minoritetsspråk i Nederland. I tillegg er språket verna av den europeiske traktaten for vern av regionale minoritetsspråk. Frisisk språk og litteratur er valfritt fag i Friesland og ein kan ta eksamen på vidaregåande nivå. Vidare kan ein studere frisisk ved Universitetet i Amsterdam (Universiteit van Amsterdam) og Groningen (Rijksuniversiteit Groningen).  

## Dialektar
Frisisk kan delast opp i følgjande dialektar:
# Noordhoeks                                    (nord for Dokkum)
# Kleifries                                     (nord og vest for Leeuwarden (Ljouwert))
# Woudfries                                     (aust i Friesland og lengst vest i provinsen Groningen)
# Zuidwesthoeks                                 (lengst sør og sør-vest i Friesland)
# Hindeloopers                                  (i Hindeloopen)
# Aasters og Westers (aust og vest på øya Terschelling)
# Schiermonnikoogs                              (på øya Schiermonnikoog)

## Tal på brukarar
I 2004 vart frisisk snakka av omtrent 440&nbsp;000 i Friesland. Av desse hadde omtrent 350&nbsp;000 frisisk som morsmål, det svarar til litt over halvparten av befolkninga i Friesland. Det finst inga nyare undersøking om kor mange som snakkar frisisk på verdsbasis. I ein publikasjon i 1976 talde dei 700&nbsp;000 frisiskspråklige.

## Relaterte språk
Frå 1500-talet vart det i ein del frisiske byar snakka eit blandingsspråk av hollandske dialektar og frisisk. Dette er kjent som byfrisisk. Språkvarianten, som vanlegvis vert rekna som ein nederlandsk dialekt, taler ein i tillegg i Bildt, på øya Ameland og i Midsland på øya Terschelling.

## Døme

*Bûter, brea, en griene tsiis;* (smør, brød og grøn ost)
*wa't dat net sizze kin, is gjin oprjochte Fries.* (han som ikkje kan seie det, er ingen verkeleg friser)

Eit anna døme er den frisiske nasjonalsongen, *Dei âlde Friezen*. Første vers og refreng går slik:

*Frysk bloed tsjoch op! Wol no ris brûze en siede,*
*En bûnzje troch ús ieren om!*
*Flean op! Wy sjonge it bêste lân fan d'ierde,*
*It Fryske lân fol eare en rom.*

Refreng:
*Klink dan en daverje fier yn it rûn*
*Dyn âlde eare, o Fryske grûn!*
*Klink dan en daverje fier yn it rûn*
*Dyn âlde eare, o Fryske grûn!*

## Sjå òg
* Frisisk

## Kjelder

* Omsett frå Wikipedia på bokmål, innhenta laurdag  6. mars 2010, klokka 22:54.

; Referansar 


## Bakgrunnsstoff
* On-line Cursus Fries
Stortingets familie- og kulturkomité

**Stortingets familie- og kulturkomité** er ein fagkomité i Stortinget. Den handsamar saker om familie, barn og ungdom, likestilling mellom kvinner og menn, forbrukarsaker og saker om kultur.

Familie- og kulturkomiteen har elleve medlemmar.

## Bakgrunnsstoff
*Komiteen si nettside
Stortingets finanskomité

**Stortingets finanskomité** er den stortingskomiteen som handsamar statsbudsjettet og andre finanspolitiske saker i Stortinget. Ved konstitueringa av Stortinget blir det vanlegvis lagt vekt på at alle stortingspartia skal vere representert i komiteen.

Finanskomiteen har 18 medlemmar.

## Bakgrunnsstoff
*Komiteen si nettside
Stortingets helse- og omsorgskomité

**Stortingets helse- og omsorgskomité** er ein fagkomité i Stortinget. Den handsamar saker om helsetenester, pleie- og omsorgstenester, folkehelsearbeid, rusmiddelpolitikk og legemiddel.

Helse- og omsorgskomiteen har 14 medlemmar.

## Bakgrunnsstoff
*Komiteen si nettside
Åmela kraftverk

**Åmela kraftverk** er eit vasskraftverk ved Åmelfoten i Dalsfjorden i Volda kommune i Møre og Romsdal. 

Kraftverket utnyttar eit fall på 536 meter mellom Storlivatnet og sjøen. Kvanndalsvatnet vert også brukt som reguleringsmagasin, og det vert samla inn vatn frå fleire bekkeinntak. 

Storlivatnet vert regulert mellom 543 og 530 moh og Kvanndalsvatnet mellom 529 og 515 moh

Midlare årsproduksjon er på 112 GWh og installert effekt er på 33 MW. Kraftverket vart sett i drift i 1977.

Eigar er Tussa Energi AS

## Kjelder

* Tussa.no 
* NVE.no
Stortingets justiskomité

**Stortingets justiskomité** er ein fagkomité på Stortinget. Den handsamar saker relatert til Domstolane i Noreg, Politi- og lensmannsetaten, Kriminalomsorga, Påtalemakta, sivile vernepliktige, billegheitserstatning, alminneleg forvaltingslovgjeving, straffelovgjeving, prosesslovgjeving og alminneleg sivillovgjeving.

Justiskomiteen har 10 medlemmar.

## Bakgrunnsstoff
*Komiteen si nettside
Dale kraftverk i Volda

**Dale Kraftverk** er eit vasskraftverk i Litlebøelva i Volda kommune i Møre og Romsdal. Reguleringsmagasin er Litlebøvatnet og reguleringshøgda er mellom 649 og 642 moh 

Kraftverket utnyttar eit fall på 619 meter. 

Midlare årsproduksjon er på 21 GWh og installert effekt er på 5.2 MW. Kraftverket vart sett i drift i 1990.

Eigar er Tussa Energi AS.

## Sjå også
Dale kraftverk i Vaksdal

## Kjelder
* Tussa
* NVE
Stortingets utdannings- og forskingskomité

**Stortingets kyrkje-, utdannings- og forskingskomité** er ein fagkomité på Stortinget. Den handsamar saker relatert til kyrkje, utdanning og forsking.

## Medlemmer 2009 - 2013
Kyrkje-, utdannings- og forskingskomiteen har 16 medlemmar i perioden 2009 - 2013. 

;Frå Arbeidarpartiet:
*Marianne Aasen, Akershus
*Tor Bremer, Sogn og Fjordane
*Hadia Tajik, Oslo
*Svein Gjelseth, Møre og Romsdal
*Anna-Kristin Ljunggren, Nordland
*Truls Wickholm, Oslo
;Frå Framstegspartiet:
*Tord Lien, Sør-Trøndelag
*Mette Hanekamhaug, Møre og Romsdal
*Bente Thorsen, Rogaland
;Frå Høgre:
*Elisabeth Aspaker, Troms
*Henning Warloe, Hordaland
*Svein Harberg, Aust-Agder
;Frå Kristeleg Folkeparti, Senterpartiet, Sosialistisk Venstreparti og Venstre (i rekkefølgje):
*Dagrunn Eriksen, Vest-Agder
*Anne Tingelstad Wøien, Oppland
*Aksel Hagen, Oppland
*Trine Skei Grande, Oslo

## Bakgrunnsstoff
*Komiteen si nettside
Stortingets kommunal- og forvaltingskomité

**Stortingets kommunal- og forvaltingskomité** er ein fagkomité på Stortinget. Den vart skipa 19. oktober 2005, og har vore i verksemd i stortingsperiodane 2005-2009 og 2009-2013. Komiteen tok over saksområde mellom anna frå den tidlegare Stortingets kommunalkomité som då vart lagt ned.

Komiteen handsamar saker knytte til kommunal forvalting, regional- og distriktspolitikk, innvandringspolitikk, bustadpolitikk, bygningssaker, nasjonale minoritetar, samiske spørsmål, saker om organisering og verkeområde for statleg forvalting, statens fellesadministrasjon, statleg personalpolitikk - mellom anna løn og pensjon, og partistøtte.

Kommunal- og forvaltingskomiteen hadde 14 medlemmar i perioden 2005-2009, og har 13 medlemmar i perioden 2009-2013.

## Medlemmar 2009 - 2013

;Frå Arbeidarpartiet:
* Ingalill Olsen, Finnmark, andre nestleiar
* Lise Christoffersen, Buskerud
* Håkon Haugli, Oslo, møter fast for Jens Stoltenberg
* Hilde Magnusson Lydvo, Hordaland
* Eirik Sivertsen, Nordland
;Frå Framstegspartiet:
* Gjermund Hagesæter, Hordaland, første nestleiar
* Per-Willy Amundsen, Troms
* Åge Starheim, Sogn og Fjordane
;Frå Høgre:
* Trond Helleland, Buskerud
* Michael Tetzschner, Oslo
;Frå Kristeleg Folkeparti, Senterpartiet og Sosialistisk Venstreparti (i rekkefølgje):
* Geir Jørgen Bekkevold, Telemark
* Ola Borten Moe, Sør-Trøndelag
* Heikki Holmås, Oslo, leiar

## Bakgrunnsstoff
*Komiteen si nettside
Vatne kraftverk

**Vatne kraftverk** er eit vasskraftverk i Storelva i Ørsta kommune i Møre og Romsdal. Kraftverket er eit elvekraftverk utan eige reguleringsmagasin. 

Kraftverket utnyttar eit fall på 93 meter. 

Midlare årsproduksjon er på 11,5 GWh og installert effekt er på 2.5 MW. Kraftverket vart sett i drift i 1987.

Vatnet som er brukt i kraftstasjonen er tidlegare brukt i Bjørdal Kraftverk.

Eigar er Tussa Energi AS.

## Kjelder
* Tussa
* NVE
Stortingets næringskomité

**Stortingets næringskomité** er ein fagkomité på Stortinget. Komiteen handsamar mellom anna saker knytte til næringsverksemd, statleg eigarskapspolitikk, reiseliv, landbruk, fiske og skipsfart. Det er denne komiteen som har ansvar for jordbruksavtalen.

Komiteen har 14 medlemmar og vart skipa 21. oktober 1993. I valperioden 2013-2017 hadde komiteen desse medlema:

*Geir Pollestad (Sp), leiar
*Øyvind Korsberg (Frp), 1. nestleiar
*Gunnar Gundersen (H), 2. nestleiar
*Frank Bakke-Jensen (H)
*Else-May Botten (Ap)
*Pål Farstad (V)
*Ingunn Foss (H)
*Ingrid Heggø (Ap)
*Line Henriette Hjemdal (KrF)
*Morten Ørsal Johansen (Frp)
*Odd Omland (Ap)
*Jørund Rytman (Frp)
*Knut Storberget (Ap)
*Ove Bernt Trellevik (H)

## Bakgrunnsstoff
*Komiteen si nettside

## Fotnotar
Sørbrandal kraftverk

**Sørbrandal kraftverk** er eit vasskraftverk ved Sørbrandal i Vanylven kommune i Møre og Romsdal. 

Kraftverket utnyttar eit fall på 370 meter mellom Børevatnet og Rovdefjorden. Vatn frå Trollevatn vert også samla inn. 

Midlare årsproduksjon er på 31 GWh og installert effekt er på 4,3 MW. Kraftverket vart sett i drift i 1951 og vart modernisert i 2003.

Eigar er Tussa.

## Kjelder
* Tussa
* NVE
Stortingets transport- og kommunikasjonskomité

**Stortingets transport- og kommunikasjonskomité** er ein fagkomité på Stortinget. Den handsamar saker om innanlands transport, post, telekommunikasjon, elektronisk kommunikasjon og oppgåver under Kystverket. Transport- og kommunikasjonskomiteen var tidlegare kjend som Samferdslekomiteen.

## Medlemmar 2009–2013
Transport- og kommunikasjonskomiteen har 15 medlemmar i perioden 2009–2013:

*Knut Arild Hareide (KrF), leiar
*Anne Marit Bjørnflaten (Ap), 1. nestleiar
*Bård Hoksrud (FrP), 2. nestleiar
*Susanne Bratli (Ap)
*Freddy de Ruiter (Ap)
*Jan-Henrik Fredriksen (FrP)
*Ingebjørg Amanda Godskesen (FrP)
*Øyvind Halleraker (H)
*Gorm Kjernli (Ap)
*Hallgeir Langeland (SV)
*Lars Myraune (H)
*Janne Sjelmo Nordås (Sp)
*Magne Rommetveit (Ap)
*Ingjerd Schou (H)
*Arne Sortevik (FrP)
*Tone Merete Sønsterud (Ap)

## Bakgrunnsstoff
*Komiteen si nettside
Nesset kraftverk

**Nesset kraftverk** er eit vasskraftverk i Hareid kommune i Møre og Romsdal. 

Kraftverket utnyttar eit fall på 195 meter frå Svartevatnet som inntaksmagasin.
Hammarstøylvatnet er hovudmagasin for verket .

Midlare årsproduksjon er på 2 GWh og installert effekt er på 0.4 MW. Kraftverket vart sett i drift i 1947.
Eigar er Tussa.

## Kjelder
* Tussa
* NVE
Stortingets utanriks- og forsvarskomité

**Stortingets utanriks- og forsvarskomité** er ein fagkomité i Stortinget, skipa i oktober 2009 som ei samanslåing av Utanrikskomiteen og Forsvarskomiteen. Komiteen sitt arbeidsområde er saker om utanrikspolitikk, militært forsvar, utviklingshjelp, saker som gjeld norske interesser på Svalbard eller i andre polarområde og saker som gjeld avtalar mellom den norske staten og andre statar eller internasjonale organisasjonar.

## Medlemmer 2009–2013
* Ine Marie Eriksen Søreide (H), leiar
* Svein Roald Hansen (Ap), første nestleiar
* Bård Vegar Solhjell (SV), andre nestleiar
* Jan Arild Ellingsen (Frp)
* Peter Skovholt Gitmark (H)
* Laila Gustavsen (Ap)
* Eva Kristin Hansen (Ap)
* Morten Høglund (Frp)
* Dagfinn Høybråten (KrF)
* Siv Jensen (Frp)
* Ivar Kristiansen (H)
* Peter N. Myhre (Frp)
* Sverre Myrli (Ap)
* Tore Nordtun (Ap)
* Helga Pedersen (Ap)
* Trygve Slagsvold Vedum (Sp)
* Karin S. Woldseth (Frp)

## Bakgrunnsstoff
*Komiteen si nettside
The Ballad of Frankie Lee and Judas Priest

«**The Ballad of Frankie Lee and Judas Priest**» er ein song av Bob Dylan på albumet *[[John Wesley Harding]]* frå 1967.

Balladen er den lengste songen på *John Wesley Harding* og er utan refreng, mellomspel eller anna som varierer strukturen, berre fleire vers som nærast vert tala fram av Dylan. Som resten av albumet er instrumenteringa enkel, teksten er stemningsfull og inviterer til tolking som ein allegori. Historia omhandlar Frankie Lee som svarer på forslag og freistingar frå ein viss Judas Priest. Frankie Lee døyr til slutt «av torste» etter å ha vore 16 døgn i eit hus med 24 kvinner i, truleg eit bordell.

Uvanleg for ein Dylan song ser «The Ballad of Frankie Lee and Judas Priest» ut til å ende med ein tydeleg moral som fortel lyttaren at «moralen i denne soga, moralen i denne songen, er rett og slett at ein ikkje bør vere der ein ikkje høyrer heime», å hjelpe naboen sin med lastene hans, og «ikkje mistolke paradis for heimen på andre sida av vegen».

Heavy metal-bandet Judas Priest har teke namnet sitt frå denne songen.

## Andre utgåver
Andre artistar som har spelt denne songen er mellom andre
*Jerry Garcia og David Grisman *Been All Around This World* (2004)
*Martyna Jakubowicz på  *Tylko Dylan* (2005), som «Jot jak Judasz» (på polsk)

## Kjelder

**Denne artikkelen bygger på «[[:en:The Ballad of Frankie Lee and Judas Priest|The Ballad of Frankie Lee and Judas Priest]]» frå ,  den 7. mars 2010.* 
*** oppgav desse kjeldene:*

## Bakgrunnsstoff
*Teksten
Stortingets utvida utanriks- og forsvarskomité

**Stortingets utvida utanriks- og forsvarskomité** er ein fast komité på Stortinget. Den har til oppgåve å drøfte med regjeringa viktige utanrikspolitiske, handelspolitiske og tryggingspolitiske spørsmål. Forhandlingane blir til vanleg haldne hemmelege. Andre utanrikspolitiske saker høyrer inn under den alminnelege utenriks- og forsvarskomiteen.

Medlemmar i den utvida utanrikskomiteen er alle dei faste medlemmane av utanriks- og forsvarskomiteen, i tillegg til stortingspresidenten og leiarane for stortingsgruppene.

Den utvida utanriks- og forsvarskomiteen vart skipa 20. oktober 2009, og erstatta den tidlegare Stortingets utvida utanrikskomité, som vart lagt ned 30. september 2009. 

## Bakgrunnsstoff
Stortinget.no om den utvida utanriks- og forsvarskomiteen
I'll Be Your Baby Tonight

«**I'll Be Your Baby Tonight**» er ein song av Bob Dylan frå *[[John Wesley Harding]]* frå 1967. 

I 1990 gav Robert Palmer og UB40 ut ei ny utgåve av songen. Han kom ut i oktober 1990 i Europa, men to år tidlegare i Storbritannia på Robert Palmer-albumet *Don't Explain*. Singelen vart ein suksess, særleg i Australia, Sveits, Nederland og Austerrike der han nådde Topp 10. I Storbritannia nådde singelen 6. plass. 

## Salslister

### Vekeslister

#### Årslister

## Andre utgåver
* Burl Ives - *[[The Times They Are A-Changin' av Burl Ives|The Times They Are A-Changin']]* (1968).
* The Hollies - *[[Hollies Sing Dylan]]* (1969).
* Judy Rodman 
* Norah Jones 
* Ian Gillan 
* Linda Ronstadt
* Bobby Darin
* Walker Brothers

### Norsk versjon
Ein norsk tekst til songen vart skriven av Jan Erik Vold, kalla «Jeg skal være mann din i natt». Denne vart framført av Kåre Virud i 1977. 

## Kjelder

**Denne artikkelen bygger på «[[:en:I&#39;ll Be Your Baby Tonight|I&#39;ll Be Your Baby Tonight]]» frå ,  den 7. mars 2010.*  
 

## Bakgrunnsstoff
* Teksten
EOS-utvalet

**Stortingets kontrollutval for etterretnings-, overvakings- og sikkerheitsteneste** (EOS-utvalet) er eit permanent kontrollorgan underlagt Stortinget. Rapporteringa til Stortinget skjer i form av årsmeldingar.

Utvalet vart etablert i 1996 etter avsløringane gjorde av den såkalla Lund-kommisjonen og debatten etterpå. Stortinget konkluderte med at Politiets tryggingsteneste hadde drive med ulovleg overvaking av organisasjonar og individer på venstresida i norsk politikk, særleg på 60- og 70-talet.

EOS-utvalet fører tilsyn med Etterretningstenesta (ETJ), Forsvarets tryggingsavdeling (FSA), Politiets tryggingsteneste (PST) og Nasjonal tryggingsmynde, i daglegtale ofte kalla «EOS-tenestene» eller Dei løynlege tenestane.
I 2009 hadde utvalet 7 medlemmer, og vart leia av Helga Hernes.

I 2018 hadde utvalet sju medlemmar, og vert leia av Eldbjørg Løwer. Medlemmane er Svein Grønnern, Eldfrid Øfsti Øvstedal, Øyvind Vaksdal, Håkon Haugli, Theo Koritzinsky og Inger Marie Sunde.

## Kjelder


## Bakgrunnsstoff
* EOS-utvalet
Icesave-avtalen

**Icesave-avtalen** var ein avtale mellom regjeringane i Nederland, Storbritannia og Island om at Island skulle ta opp eit lån på 3,88 milliardar euro slik at dei kunne betale tilbake sparepengane til dei som hadde hatt innskot i den islandske nettbanken Icesave. Icesave, som var oppretta av den islandske Landsbankinn, hadde tilbode gunstig rente og fått mange nederlandske og britiske innskytarar. Desse tapte innskota sine då bankvesenet på Island gjekk overende under finanskrisa i hausten 2008.

Styremaktene i Nederland og Storbritannia forlangte at den islandske staten skal betale alle tapa til dei utanlandske innskytarane etter at bankvesenet på Island gjekk overende. For å greie dette, inngjekk regjeringa på Island ein avtale om å låne 3,88 milliardar euro, det tilsvarer meir enn 30 milliardar norske kroner, for å kunne betale Icesave-innskota attende.
Avtalen vart i første omgang forkasta av Alltinget i august 2009, men 30. desember 2009 vedtok Alltinget med 33 mot 30 røyster å godta avtalen. Imidlertid nekta presidenten å sanksjonere lovvedtaket og kravde at det i staden vart lagt ut til folkeavrøysting.

## Folkerøysting

Folkerøystinga om Icesave-avtalen vart halden 6. mars. Statsminister Johanna Sigurdardottir oppfordra folk til å boikotte avrøystinga, som ho kalla både meiningslaus, trist og bortkasta. Ved valet sa eit stort fleirtal av dei røysteføre islendingane nei til Icesave-avtalen:

## Kjelder
* ABC-nytt
* Aftenposten
Stortingets valkomité

**Stortingets valkomité** er ein fast komité på Stortinget. Komiteen si hovudoppgåve er å fordele stortingsrepresentantane på dei faste komiteane, og halde forhandlingar mellom stortingsgruppene til partia om desse. Valkomiteen handsamar også fordelinga av verva i Stortingets presidentskap, og blir brukt også elles i samband med val som Stortinget skal gjere.

Valkomiteen består av 37 stortingsrepresentantar. Ved samansetjinga blir det teke omsyn til storleiken på partigruppene og geografi. Det er også vararepresentantar som blir kalla inn ved behov.

## Bakgrunnsstoff
*  Valgkomiteen på stortinget.no
Arabiahavet

**Arabiahavet** er ein del av Indiahavet og ligg mellom kystane av Den arabiske halvøya i vest og India i aust. Iran og Pakistan ligg i nord.

Havgrensa mot sjølve Indiahavet trekkjer ein frå den sørlegaste av Maldivane til Ras Hafun på austkysten av Somalia. Grensa er nokonlunde samanfallande med den undersjøiske Carlsbergryggen.

Frå Arabiahavet går to store bukter inn på kvar side av Den arabiske halvøya: Adenbukta med Raudehavet og Omanbukta med Persiabukta.

## Kjelder

* *Denne artikkelen bygger på «[[:nb:Arabiahavet|Arabiahavet]]» frå ,  den 7. mars 2010.*
Øy i Ørsta

**Øy i Ørsta** er ein matrikkelgard i Ørsta kommune. Han ligg i Follestaddalen, på austsida av Storelva. Innmarka på garden strekker seg frå bytelina mot Myklebust i sør og til utmarksgarden fram i Øyane aust for matrikkelgarden Kolås, som ligg på motsett sida av Storelva. Utmarka fram om Øyane og setremarka i Øyadalen, der Øyastøylen ligg, grensar i nord til Myklebustsætra. Matrikkelgarden har gardsnummer 28 i Ørsta.

Garden hadde seks bruk fram til andre halvparten av 1800-talet. Fem av desse låg i eit klyngjetun fram til utskiftinga i 1864-67. Eit sjette bruk låg på Øyahaugen, vel ein kilometer nord for klyngjetunet. Dette bruket vart busett i 1800. Ei ny utskifting av innmarka føregjekk i perioden 1934-37.

Køyreveg til Myklebust vart opparbeidd frå siste halvpart av 1860-åra.

### Folketal:
* 1801: 34 personar (6 heimar)
* 1865: 50 personar (7 heimar)
* 1900: 59 personar (8 heimar)

## Kjelder
* Øye, Asbjørn: *Follestaddalen i farne dagar*, Stend 1983
* Folketeljingar for 1801, 1865 og 1900
I Threw It All Away

«**I Threw It All Away**» er ein song av Bob Dylan på albumet *[[Nashville Skyline]]* frå  1969. Songen vart gjeven ut som den første singelen frå albumet. Han nådde 85. plass i USA og 30. plass i Storbritannia. Songen vert rekna som ein av dei beste og mest populære frå albumet.

## Musikk og tekst
«I Threw It All Away» var ein av dei første songane som vart skriven for *Nashville Skyline* og ein av berre to nye songar som heilt sikkert vart skriven før innspelinga starta (Lay Lady Lay var den andre).  Dylan spelte songen for George Harrison og kona hans Patty i november 1968 og Harrison vart visstnok så pass imponert at han lærte seg songen. Det var den andre songen som vart spelt inn for *Nashville Skyline*, etter «To Be Alone With You», den 13. februar 1969.

«I Threw It All Away» har ein fengande melodi og ein tekst som seier at kjærleik er alt me treng. Det får jorda til å gå rundt. Songen omhandlar tapt kjærleik etter at ein har vore vond og sint. Det har vore spekulasjonar om kven Dylan syng om. 

I motsetnad til mange av songane Dylan skriv om mislukka forhold, som «Don't Think Twice, It's All Right», «It Ain't Me, Babe» og «One of Us Must Know (Sooner or Later)», tar Dylan ansvar for brotet i denne songen. Songen er òg tolka som eit portrett av musen til Dylan.

### Medverkande
*Bob Dylan - gitar, vokal
*Kenneth A. Buttrey - trommer
*Charlie Daniels - bassgitar
*Bob Wilson - orgel

## Andre utgåver
*Cher i 1969 på albumet *[[3614 Jackson Highway]]*
*George Harrison, på ein bootleg frå 1969, *The Beatles Play Bob Dylan*
*Elvis Costello på *[[Kojak Variety av Elvis Costello|Kojak Variety]]* frå 1995.

## Kjelder

**Denne artikkelen bygger på «[[:en:I Threw It All Away|I Threw It All Away]]» frå ,  den 7. mars 2010.* 
*** oppgav desse kjeldene:*


## Bakgrunnsstoff
* Teksten
Follestad

Det er 3 stadar i Noreg som heiter **Follestad**. Ein gard i Røyken i Buskerud, ein i Ørsta i Møre og Romsdal og ein i Skien i Telemark.

Follestad i Ørsta er ein matrikkelgard, gardsnummer 30, i Ørsta kommune. Han ligg i Follestaddalen, på austsida av Storelva. Garden grensar i sør mot Moane, og i nord mot Myklebust. Garden vart utskift fyrste gongen i 1811-13, eitt av bruka flytta då ut or klyngjetunet. Klyngjetunet vart oppløyst i 1833, i og med den andre og siste utskiftinga av innmarka.

Garden hadde fire bruk frå 1600-talet og fram til etter 1900. Frå 1902 og utover vart dei fire bruka til sju bruk. Gardsbruka hadde seterstøylar i Romedalen fram til om lag 1950.

### Folketal:
* 1801: 24 personar (4 heimar)
* 1865: 39 personar (6 heimar)
* 1900: 42 personar (7 heimar)

## Kjelder
* Øye, Asbjørn: *Follestaddalen i farne dagar*, Stend 1983
* Folketeljingar for 1801, 1865 og 1900
Frits von der Lippe

**Frits von der Lippe** ()var ein norsk teatersjef, teaterkritikar, forlagsarbeidar og journalist. Han er kjend som leiar for Riksteatret, som han bygde opp frå grunnen i perioden 1949–68.

## Bakgrunn
Lippe vart fødd i Bergen, men voks opp i Oslo. Etter eksamen artium jobba han eitt år som huslærar før han tok til å jobba som journalist for avisa Tidens Tegn 1920-21. I åra 1923-41 var han fast teatermeldar i avisa Morgenposten. Dei to siste åra i Morgenposten var han òg Oslo-korrespondent for den danske avisa Politiken, og han var fast kåsør for NRK sitt radioprogram Sett og hørt frå 1928 til 1931. 

Frå 1930 til 1942 jobba han som forlagssekretær for Gyldendal. I krigsåra slutta han i jobben, men tok til att i same stillinga i 1945. I 1946 vart han forfremja til sjefssekretær. Han beheldt stillinga fram til 1949.

## Teatersjef

Etter at han slutta i Gyldendal, søkte von der Lippe på stillinga som teatersjef i det nye statsfinansierte Riksteateret som Stortinget hadde vedteke oppretta, og vart tilsett av ein einstemmig komité. Opphavleg var stillinga meint som ei femårsstilling, men von der Lippe vart sitjande til han nådde pensjonsalderen i 1968. Under den inspirerande leiinga hans utvida teateret seg stadig på alle område. 

Ved å gjera Riksteatret til eit teater for heile landet, realiserte von der Lippe ein av draumane sine; å bringa kunsten i teateret ut til folket. Han syrgde for at Riksteatret framførte eit vekslande repertoar med brei appell. Teateret vart etter kvart landsomfattande, talet på turnéar og premierar auka, og han bygde opp eit nettverk av teaterkontaktar. I sjefsperioden hans fekk Riksteateret ein sentral plass i norsk kulturliv. 
Ved tiårsjubiléet til Riksteateret i 1959 gav von der Lippe ut boka *Rundt land og strand* som handla om dei fyrste ti åra til teateret.

Då han gjekk av som teatersjef i 1968 vart han same året den fyrste som fekk Norsk kulturråds ærespris tildelt.

Frits von der Lippe døydde i Oslo i 1988.
Han var farfar til skodespelaren Anneke von der Lippe.

## Andre verv

* Formann Norsk Teater- og Musikkritikarlag (1947–(49)
* Styreformann i Statens Teaterskule (1953–71)

## Utgjevingar
* *Rundt land og strand. Ved Riksteaterets første milepæl* &ndash; sakprosa (1959)

## Kjelder

* Frits von der Lippe i Store Norske Leksikon 
* Utdjupande artikkel om von der Lippe skriven av Thoralf Berg for Norsk Biografisk Leksikon.
----
**Denne artikkelen bygger på «[[:nb:Frits von der Lippe|Frits von der Lippe]]» frå ,  den 7. mars 2010.*
Auskerry

**Auskerry** (norrønt *Austrsker*, «austskjeret») er ei lita øy aust i Orknøyane. Ho ligg i Nordsjøen sør for Stronsay. Det står eit fyr på øya, bygt i 1866. 

## Skildring
Auskerry er ei lita, flat øy av raud sandstein, 4,5 km sør for Stronsay. Ein ståande stein og eit kapell frå mellomalderen er teikn på tidleg busetnad. Øya var utan folk ein periode etter at fyret vart automatisert i 1960-åra. Ho var tidlegare ein populær stad for å jakte på sel.

Auskerry har vore busett i 30 år av ein familie som driv med sauehald. Det står tre små vindturbinar og fire solcellepanel på øya som gjev øya straum. 

## Fyr
«Hastings County» var eit 116 meter langt norsk lasteskip som gjekk på grunn nordvest for Auskerry i 1926 i tjukk skodde. Fartøyet braut i to og vraket vart spreidd over store område. Maskinen hamna på stranda. 

Fyret ligg nord for Stronsay Firth. Det vart bygt i 1866 av ingeniørane David og Thomas Stevenson..

## Dyreliv
Auskerry har status som *[[Special Protection Area]]* (særskild verneområde) på grunn av viktige hekkeområde for isterne og havsvale; 4,2 % av hekkande havsvaler i Storbritannia hekkar på denne øya.

## Kjelder

**Denne artikkelen bygger på «[[:en:Auskerry|Auskerry]]» frå ,  den 7. mars 2010.* 
*** oppgav desse kjeldene:*
Barrel of Butter

**Barrel of Butter** («Smørtønna») er ei klippe i Orknøyane. Ho består av gammal raud sandstein frå devontida. Det finst ikkje jord på klippa.

Ho ligg i Scapa Flow, mellom Mainland og Cava. I nord ligg Orphir og i sør Flotta.

## Historie
Klippa har ikkje fått namnet sitt etter forma eller plasseringa, som ofte er tilfelle, men frå den årlege leiga som vart betalt for klippa av innbyggjarane på Orphir. For ei tønne med smør kvart år, fekk dei løyve frå den lokale godseigaren å jakte sel på klippa.

21. juni 1919 vart fleire tyske skip bora i senk i farvatnet mellom Barrel of Butter og Cava, mellom anna «Bayern», «Markgraf», «Köln», «Dresden» og «König». Somme av desse er populære dykkemål. 

## Kjelder

**Denne artikkelen bygger på «[[:en:Barrel of Butter|Barrel of Butter]]» frå ,  den 7. mars 2010.* 
*** oppgav desse kjeldene:*
Black Holm

**Black Holm** er ei lita tidvassøy i Orknøyane, nær Copinsay og vest for Corn Holm.

Øya består av raud sandstein.

Ved lågvatn er ho landfast med Corn Holm, som igjen er landfast med Copinsay via eit strekke kalla Isle Rough.

## Kjelder

**Denne artikkelen bygger på «[[:en:Black Holm|Black Holm]]» frå ,  den 7. mars 2010.* 
*** oppgav desse kjeldene:*
Brough of Birsay

**The Brough of Birsay** er ei lita folketom tidvassøy utanfor nordvestsida av Mainland i Orknøyane i Skottland, i soknet Birsay.

 

## Geografi og geologi
Det er mogeleg å gå til øya til fots ved lågvatn. Mellom øya og Mainland er sundet 240 meter breitt ved høgvatn, kalla Sound of Birsay.

Den norrøne busetnaden på øya er delvis øydelagd av kysterosjon og klippene er forsterka med betong for å hindre ytterlegare skade. 

## Historie
Ein meiner at dei første innbyggjarane kom til øya på 400-talet, og kanskje var dei kristne misjonærar. På 600-talet låg det ei piktisk festning på øya og på 800-talet var piktane erstatta av nordmenn. 

Den piktiske busetnaden syner seg ved ein liten brønn og ei samling lekamar (i dag i Tankerness House Museum i Kirkwall og i Museum of Scotland i Edinburgh). Av desse lekamane finn ein støypeformer som syner at det vart laga brosjer og andre ornament på 700-talet. Gjerdet rundt den norrøne kyrkja ligg over ein piktisk gravplass og her vart det funne bitar av ein piktisk runestein. Ein av desse syner tre figurar og nokre piktiske symbol. Ein kjenner ikkje til meininga bak desse symbola. 

Det norrøne namnet på øya var *Byrgisey*, som tyder «borgøya», og som har gjeve namn til soknet. Brough tyder òg borg. Aust på øya finn ein utgravingar etter ein norrøn busetnad og ei kyrkje. Arkeologiske undersøkingar har vist at desse vart bygt opp på ein tidlegare piktisk busetnad. Det finst eit lite museum der i dag. Vikingfunna er rike og ei av dei beste vikingsamlingane ein har på Dei britiske øyane. Ifølgje *[[Orknøyingasoga]]* var Birsay heimen til Torfinn jarl den mektige (ca 1009-1065). 

## Fyr
Eit ubemanna fyr på øya vart bygt i 1925 av David A Stevenson.

## Kjelder

**Denne artikkelen bygger på «[[:en:Brough of Birsay|Brough of Birsay]]» frå ,  den 7. mars 2010.* 
*** oppgav desse kjeldene:*
Burray

**Burray** er ei øy i Orknøyane i Skottland. Ho ligg aust for Scapa Flow og er ei av ei rekkje øya knytte saman med Churchill Barriers.

## Geografi og geologi
Burray ligg mellom Mainland og South Ronaldsay og er landfast til begge via Churchill Barriers. Barriers 1, 2 og 3 knyter Burray til Mainland via øyane Glimps Holm og Lamb Holm i Holm Sound i nordaust. Barrier 4 går til South Ronaldsay, over Water Sound. I vest ligg tidvassøya Hunda, som ho òg har vegsamband til. Lenger vest, over Scapa Flow, ligg øyane Flotta og Calf of Flotta, om lag 6&nbsp;km unna.

I 2001 hadde Burray 357 innbyggjarar. Den største landsbyen er Burray Village, ein tidlegare fiskelandsby på sørvestsida. Andre busetnader på øya er Northtown, Southtown og Hillside.

Burray består av gammal raud sandstein frå devontida.

## Attraksjonar
Det ligg eit fossilmuseum på Burray ved Viewforth.

Øya har eit forholdsvis rikt fugleliv med mykje måse og spove.

## Historie

14. oktober 1939 vart det britiske slagskipet HMS «Royal Oak» søkkt ved hamna i Scapa Flow av ein tysk ubåt. *U-47* hadde kome inn i Scapa Flow gjennom Holm Sound, like nord for Burray, ein av fleire innløp til Scapa Flow i aust. Dei austlege innløpa var verna av søkkte skip, sperring og ubåtnett, men *U-47* kom seg forbi blokkaden ved flo sjø om natta. 
 
For å hindre fleire åtak gav Winston Churchill ordre om å byggje permanente barrierar. Arbeidet starta i mai 1940 og stod ferdig i september 1944, men vart ikkje offisielt opna før 12. mai 1945, fire dagar etter den andre verdskrigen var over.

På det meste deltok over 2000 mann samstundes i arbeidet, mellom desse 1300 italienske krigsfangar.

## Kjelder

**Denne artikkelen bygger på «[[:en:Burray|Burray]]» frå ,  den 7. mars 2010.* 
*** oppgav desse kjeldene:*
Calf of Eday

**Calf of Eday** (norrønt *Kalfr*, «kalven») er ei øy i Orknøyane i Skottland, nordaust for Eday.  

«Kalven» er eit namn som stundom vert gjeve til ei lita øy som ligg ved sidan av ei større øy. 

## Historie
Frå 1600- til 1800-talet låg det eit saltkokeri på øya, som ein framleis kan sjå restane etter.

Det ligg tre store gravhaugar, restar av førhistoriske hus og eit fyr på øya. 

## Dyre- og planteliv
Lyngheiene dominerer vegetasjonen på øya. 32 forskjellige fugleartar hekkar på Calf of Eday og ho har på grunn av dette fått status som *[[Special Protection Area]]* (SPA, særskild verneområde). Måse og skarv hekkar i den tørre røsslyngen, medan havhest (*Havhestus glacialis*), krykkje (*Rissa tridactyla*) og alke hekkar i klippene.

## Kjelder

**Denne artikkelen bygger på «[[:en:Calf of Eday|Calf of Eday]]» frå ,  den 7. mars 2010.* 
*** oppgav desse kjeldene:*
* Irvine, James M. (red.) (2006) *The Orkneys and Schetland in Blaeu's Atlas Novus of 1654*. Ashtead. James M. Irvine. 
* Noble, Gordon (2006) *Neolithic Scotland: Timber, Stone, Earth and Fire.* Edinburgh University Press. 
* Waugh, Doreen, "On *eið*-names in Orkney and other North Atlantic islands" in Sheehan, John and Ó Corráin, Donnchadh (2010) *The Viking Age: Ireland and the West*. Proceedings of the Fifteenth Viking Congress. Dublin. Four Courts Press.
Rebbestad

**Rebbestad** er ein matrikkelgard i Ørsta kommune. Han ligg i Follestaddalen, på vestsida av Storelva. Innmarka på garden strekker seg frå Barstadleitet til Bytingsgrova som dannar grense mot Fyldal. Dyrkajorda fordeler seg over ei lang, smal strekning på om lag tre kilometer. Frå Storelva til dal-/bergsida er det berre eit stykke kring tuna det er meir enn 200 m. Den hevdvunne uttalen av gardsnamnet er *Rebissta*, med trykk på *bi*. Matrikkelgarden har gardsnummer 23 i Ørsta.

Garden, som låg i eit klyngjetun, var delt i tre bruk fram til 1864. Bruket Likkjesetra, som låg over ein kilometer frå klyngjetunet i retning Fyldal vart busett frå om lag same tid. Etter utskiftinga 1864-67 bygde dei nye bruka hus utanfor klyngjetunet. Fyrst etter ei ny utskifting 1959-61 vart klyngjetunet oppløyst.

Frå gammalt var Storelva byteline mot matrikkelgardane på hi sida av Storelva, både Follestad og Myklebust. Opp gjennom tida tok elva fleire gongar nytt far, noko som førte til at Rebbestad hadde slåttemark også på austsida av Storelva. Med reguleringa av Storelva (Follestadalselva) vart elvelaupet beinka og tilpassa, slik at det vart endeleg slutt på denne ordninga i 1953.

Rebbestad hadde seterhamning i fjelldalen Romedalen. Steinstøylen er den fremste/inste av setrane i dalen, og ligg vel 10 km frå Rebbestad. Denne var i bruk til fram mot 1950. Fram til året 1910 nytta brukarane også den høgtliggjande Vassdalen på nordaustsida av Rebbestadhornet til seterhamn. Dette opphaldet varte i kring åtte dagar, midt i setremundet på Steinstøylen.

Garden fekk køyreveg til Barstad og vidare til Ørstavik kring 1846.

### Folketal:
* 1801: 15 personar (3 heimar)
* 1865: 27 personar (5 heimar)
* 1900: 28 personar (5 heimar)

## Kjelder
* Øye, Asbjørn: *Follestaddalen i farne dagar*, Stend 1983
* Folketeljingar for 1801, 1865 og 1900
Søraust-Asia

**Søraust-Asia** er ein region i Asia som omfattar området sør for Kina og aust for India. Regionen omfattar 11 land, mange av dei øystatar: Brunei, Kambodsja, Aust-Timor, Indonesia, Laos, Malaysia, Burma (Myanmar), Filippinane, Singapore, Thailand og Vietnam. Til saman bur det rundt 593 millionar innbyggjarar her. Bortsett frå Aust-Timor har landa danna ei blokk kalla *Association of Southeast Asian Nations* (ASEAN).

Omgrepet «Søraust-Asia» blei først brukt etter andre verdskrigen. Før dette blei regionen gjerne kalla *Bakindia* eller *Indokina* for fastlandsområdet, og *Malayiske Arkipel* for øyane.

## Kjelder

* *Denne artikkelen bygger på «[[:nb:Sørøst-Asia|Sørøst-Asia]]» frå ,  den 7. mars 2010.*  
 

## Bakgrunnsstoff
Årset i Vartdal

**Årset i Vartdal** er ein matrikkelgard i Ørsta kommune. Garden ligg i Årsetdalen, om lag 3 km frå Vartdalsfjorden. Husa og bøane ligg på austsida av Storelva, vestsida er ubygd. Matrikkelgarden har gardsnummer 102 i Ørsta.

Garden er fyrste gong nemnd i 1520, ein brukar skatta då til krona. I 1606 dreiv fire brukarar garden, eit brukartal som heldt seg stort sett uendra dei neste hundreåra. Åra 1873-76 vart garden utskift og to bruk flytta ut or klyngjetunet, eitt bruk heimover i dalføret mot bytelina mot grannegarden Øye og hitt framover i dalen i retning mot grannegarden Myklebust.

Garden har mykje utmark og beitemark i solsida, i tidlegare tider nytta til slåttemark.

Årset hadde seter på Årsetstøylen i Årsetdalen, 4-5 km frå busetnaden og på motsett side av Storelva. Garden hadde naust i Årsetvika ved Vartdalsfjorden til 1998?. Busitjarane selde då naustområdet og fekk ny naustrett ved Vartdalsfjorden, sørvest for garden Søre-Vartdal.

### Folketal:
* 1801: 30 personar – (5 heimar)
* 1865: 23 personar – (4 heimar)
* 1900: 45 personar – (7 heimar)

## Kjelder
* Buset, Johannes: *Vartdalssoga. Første bandet*. 1964
* Grøvik, Ivar: *Vartdalssoga. II*. 1982
* Folketeljingar for 1801, 1865 og 1900
Eleonore Bjartveit

**Eleonore Bjartveit** (), fødd i Alta, var ein norsk lege og politikar frå Kristeleg Folkeparti.

Ho blei vald inn Stortinget frå Oslo i stortingsperioden 1989&ndash;1993. Som første vararepresentant i periodane 1981&ndash;1985 og 1985&ndash;1989 møtte ho fast i den tida (1983-86) Kåre Kristiansen var medlem av regjeringa. Bjartveit var visepresident i Odelstinget 9. oktober 1985- 9. mai 1986.

Eleonore Bjartveit var kulturminister i perioden oktober 1989 til november 1990 i Regjeringa Syse.

Ho blei utdanna lege i 1951, og fekk seinare godkjenning som spesialist i attføringsmedisin og geriatri. Lengst tid arbeidde ho ved Oslo Helseråd, sosialmedisinsk avdeling (1962-1967) og som medisinsk kunnig medlem av Trygderetten (1967-1983). Ho var gift med legen Kjell Bjartveit. 
 
## Regjering
* 16. oktober&nbsp;1989&ndash;1. januar&nbsp;1990 - Statsråd i Kultur- og vitskapsdepartementet
* 1. januar&nbsp;1990&ndash;3. november&nbsp;1990 - Statsråd i Kultur- og kyrkjedepartementet

## Stortingets presidentskap

* 9. oktober&nbsp;1985&ndash;9. mai&nbsp;1986 - Visepresident i Odelstinget
* 10. oktober&nbsp;1989&ndash;16. oktober&nbsp;1989 - Visesekretær i Lagtinget

## Stortingskomitéar
* 1981&ndash;1985 - medlem i Sosialkomitéen
* 1985&ndash;1989 - varamedlem i Kontrollkomitéen
* 1985&ndash;1989 - medlem i Justiskomitéen
* 1985&ndash;1989 - varamedlem i Den utvida utenriks- og konstitusjonskomitéen
* 1989&ndash;1993 - varamedlem i Valkomitéen
*1989&ndash;1993 - medlem i Forbrukar- og administrasjonskomitéen

## Bakgrunnsstoff
*Stortinget.no - Biografi